ଆଇପିଏଲ୍‌ରେ ପ୍ରଥମ ଭାରତୀୟ ଭାବେ ଏହି ଖାସ୍‌ ରେକର୍ଡ କରିପାରନ୍ତି ବିରାଟ କୋହଲି
ବିରାଟ କୋହଲି ତାଙ୍କ ନାମରେ ଅନେକ ରେକର୍ଡ କରିଛନ୍ତି। ଆଇପିଏଲ ୨୦୨୧ରେ ସେ ଏକ ସ୍ବତନ୍ତ୍ର ରେକର୍ଡ ସ୍ଥାପନ କରିପାରିବାର ସୁଯୋଗ ରହିଛି। ଏପର୍ଯ୍ୟନ୍ତ କୌଣସି ଭାରତୀୟ ଏହା କରିନାହାଁନ୍ତି। ଟି -୨୦ ଲିଗ ଏପ୍ରିଲ ୯ରୁ ଆରମ୍ଭ ହେବ। ପ୍ରଥମ ମ୍ୟାଚ ପୂର୍ବତନ ଚାମ୍ପିଅନ ମୁମ୍ବାଇ ଇଣ୍ଡିଆନ୍ସ ଏବଂ ରୟାଲ ଚ୍ୟାଲେଞ୍ଜର୍ସ ବେଙ୍ଗାଲୁରୁ ମଧ୍ୟରେ ଖେଳାଯିବ। କୋହଲି ବେଙ୍ଗାଲୁରୁ ଦଳର ଅଧିନାୟକ। ଟି -୨୦ ବିଷୟରେ କହିବାକୁ ଗଲେ, ଏପର୍ଯ୍ୟନ୍ତ କୌଣସି ଭାରତୀୟ ଖେଳାଳି ୧୦ ହଜାର ରନ ଛୁଇଁ ନାହାଁନ୍ତି। ୯୭୩୧ ରନ ସହ ବିରାଟ କୋହଲି ସର୍ବାଧିକ ରନ ସ୍କୋରର ଅଟନ୍ତି। ଯଦି କୋହଲି ଚଳିତ ସିଜନରେ ୨୬୯ ରନ ସ୍କୋର କରିବାରେ ସଫଳ ହୁଅନ୍ତି, ତା’ହେଲେ ତାଙ୍କର ୧୦,୦୦୦ରନ ପୂରଣ କରିପାରିବେ। ଏପର୍ଯ୍ୟନ୍ତ କୌଣସି ଭାରତୀୟ ଏହା କରିନାହାଁନ୍ତି। ମୁମ୍ବାଇ ଅଧିନାୟକ ରୋହିତ ଶର୍ମା ୯୦୬୫ ରନ ସହ ଦ୍ୱିତୀୟ ସ୍ଥାନରେ ଅଛନ୍ତି। ଚଳିତ ସିଜନରେ ୧୦,୦୦୦ ରନ ଆକଳନ ଛୁଇଁବା କଷ୍ଟକର।  
ଟି-୨୦ର ରେକର୍ଡକୁ ଦେଖିଲେ ତେବେ ବିଶ୍ୱର ତିନି ଖେଳାଳି ୧୦ ହଜାର କିମ୍ବା ଅଧିକ ରନ ସ୍କୋର କରିଛନ୍ତି। ଓ୍ବେଷ୍ଟଇଣ୍ଡିଜର କ୍ରିସ ଗେଲ୍ ଏହି ମାମଲାରେ ଶୀର୍ଷରେ ଅଛନ୍ତି। ସେ ୧୩,୭୨୦ ରନ ସ୍କୋର କରିଛନ୍ତି। ସେ ୨୨ ଶତକ ଏବଂ ୮୬ ଅର୍ଦ୍ଧଶତକ ହାସଲ କରିଛନ୍ତି। ୧୦,୬୨୯ ରନ ସହ କାଇରାନ ପୋଲାର୍ଡ ଦ୍ୱିତୀୟ ସ୍ଥାନରେ ଥିବାବେଳେ ପାକିସ୍ତାନର ଶୋଏବ ମଲିକ ୧୦,୪୮୮ ରନ ସହ ତୃତୀୟ ସ୍ଥାନରେ ଅଛନ୍ତି। ଗେଲ୍ ଆଇପିଏଲରେ ପଞ୍ଜାବ କିଙ୍ଗସରୁ ଖେଳୁଥିବାବେଳେ ପୋଲାର୍ଡ ମୁମ୍ବାଇ ଇଣ୍ଡିଆନ୍ସ ପକ୍ଷରୁ ଖେଳୁଛନ୍ତି।  
ଆଇପିଏଲରେ ସର୍ବାଧିକ ରନ ସ୍କୋର କରିଥିବା ଖେଳାଳିଙ୍କ ବିଷୟରେ କହିବାକୁ ଗଲେ ବିରାଟ କୋହଲି ଏକ ନମ୍ବରରେ ଅଛନ୍ତି। ସେ ୫୮୭୮ ରନ ସ୍କୋର କରିଛନ୍ତି। ୬ ହଜାର ସଂଖ୍ୟାକୁ ଛୁଇଁବା ପାଇଁ ତାଙ୍କୁ ୧୨୨ ରନ ଦରକାର। ଏଭଳି ପରିସ୍ଥିତିରେ ସେ ଟି -୨୦ ଲିଗରେ ୬ ହଜାର ରନ ଛୁଇଁଥିବା ପ୍ରଥମ ଖେଳାଳି ହୋଇପାରନ୍ତି। ୫୩୬୮ ରନ ସହ ସୁରେଶ ରାଇନା ଦ୍ୱିତୀୟ ଏବଂ ଡେଭିଡ ୱାର୍ଣ୍ଣର ୫୨୫୪ ରନ ସହ ତୃତୀୟ ସ୍ଥାନରେ ଅଛନ୍ତି।କେବଳ ଏତିକି ନୁହେଁ, ବିରାଟଙ୍କ ଦଳ ବେଙ୍ଗାଲୁରୁ ୧୩ ସିଜନରେ ଥରେ ବି ଟାଇଟଲ ଜିତିବାରେ ସକ୍ଷମ ହୋଇନାହିଁ।